text: Pas på, hvis du skal på skovtur
  15 november 2013 kl. 09.19
  Forsigtighed tilrådes, hvis du vil gå en tur i skoven. Pas bl.a. på hældende træer.
  Oprydning efter orkanen er stadig i gang.
  Og myndighederne råder til forsigtighed, hvis du vil i skoven.
  - Lad være med at gå under træer, der hælder meget, træer med store knækkede grene, knækkede toppe og lignende, advarer skov- og landskabsingeniør i Sønderborg Kommune, Johanne Burgemann.
  Kommunen er i fuld gang med det store oprydningsarbejde, men det er så omfattende, at det ventes at tage hele vinteren.
  Det er i øvrigt på eget ansvar, hvis man færdes i skoven.
  